PATVIRTINTA

Ignalinos r. Didžiasalio „Ryto“ gimnazijos

direktoriaus 2018 m. rugpjūčio d.

įsakymu Nr.

**IGNALINOS R. DIDŽIASALIO „RYTO“ GIMNAZIJOS**

**MOKINIŲ MOKYMOSI KRŪVIŲ REGULIAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Ignalinos r. Didžiasalio „Ryto“ gimnazijos mokinių mokymosi krūvių reguliavimo tvarkos aprašo (toliau Aprašas) paskirtis – apibrėžti pagrindinius mokymosi krūvių reguliavimo principus.
2. Mokymosi krūvis – mokinio darbinės veiklos apimtis jo ugdymo procese. Mokymo krūvis apima privalomą, privalomai pasirenkamą, pasirenkamą ugdymo turinį/pamokų skaičių (išskyrus neformalųjį ugdymą), namų darbus.
3. Mokinių mokymosi krūvių reguliavimui telkiama visa gimnazijos bendruomenė: darbuotojai, mokiniai, tėvai (globėjai, rūpintojai).

**II SKYRIUS**

**TIKSLAS, UŽDAVINIAI**

1. Mokymosi krūvio reguliavimo tikslas – optimizuoti mokinių mokymo(si) krūvį atsižvelgiant į Bendrosiose programose numatytas ugdymo turinio apimtis.
2. Mokymosi krūvio reguliavimo uždaviniai:
   1. skatinti mokytojų bendradarbiavimą planuojant ugdymo procesą ir reguliuojant mokinių mokymosi krūvius;
   2. skatinti mokinius racionaliai planuoti savo laiką, mokyti mokymosi strategijų, efektyvinti mokinių išmokimą pamokose;
   3. tarpusavyje derinti namų darbų skyrimą klasės mokiniams; garantuoti namų darbų skyrimo ir patikrinimo grįžtamąjį ryšį;
   4. laikytis vieno kontrolinio rašto darbo rašymo per dieną grafiko, stebėti formalaus vertinimo dažnius.

**III SKYRIUS**

**MOKYMOSI KRŪVIŲ REGULIAVIMAS**

1. Tvarkaraščio sudarymas:
   1. per dieną 1–4 klasių mokiniams skiriamos ne daugiau kaip 5 pamokos;
   2. per dieną 5–8 ir I–IV gimnazijos klasių mokiniams skiriamos ne daugiau kaip 7 pamokos;
   3. penktadienį, pagal galimybes, organizuojama mažiau pamokų nei kitomis savaitės dienomis;
   4. mokiniams, kurie mokosi pagal vidurinio ugdymo programą, pamokų tvarkaraštyje yra ne daugiau kaip trys laisvos pamokos, įsiterpiančios tarp kitų pamokų, išskyrus tuos atvejus, kai mokinys pakeičia individualųjį ugdymo planą mokslo metų eigoje;
   5. pagal tvarkaraščio sudarymo galimybes ir intensyvinant dalykų mokymąsi pradinio ugdymo programos mokiniams gali būti skiriamos dvi pagrečiui lietuvių kalbos, dailės ir technologijų pamokos, pagrindinio ugdymo programos – lietuvių kalbos ir literatūros, matematikos, užsienio kalbų, technologijų pamokos, vidurinio ugdymo programos – visų dalykų, kurių skiriama daugiau nei dvi savaitinės pamokos;
   6. jei dalyko mokytojas gimnazijoje dirba tik vieną dieną, bet turi daugiau nei vieną savaitinę pamoką klasei, to dalyko mokymas gali būti intensyvinamas iki 2 gretimų pagrindinio ugdymo programos dalyko pamokų, iki 3 gretimų vidurinio ugdymo programos dalyko pamokų per dieną.
2. Mokymosi krūvio per savaitę skyrimas:
   1. 1–4, 5–8 ir I–II gimnazijos klasių mokiniams skiriamas minimalus privalomo ugdymo turinio pamokų skaičius, privalomai pasirenkamo, pasirenkamo ugdymo turinio pamokos skiriamos tik turint raštišką tėvų sutikima ir negali viršyti minimalaus pamokų skaičiaus daugiau nei 1 val. 1–4 klasėse, daugiau nei 2 val. – 5–8 ir I–II gimnazijos klasėse;
   2. III–IV gimnazijos klasių mokiniams privalomojo ir pasirenkamojo ugdymo turinio pamokų skaičius – ne daugiau kaip 35 pamokos per savaitę.
3. Kontrolinių darbų skyrimas:
   1. per dieną skiriamas ne daugiau kaip vienas kontrolinis darbas;
   2. apie kontrolinį darbą mokinius būtina informuoti ne vėliau kaip prieš savaitę elektroninio dienyno atsiskaitomųjų darbų tvarkaraštyje;
   3. kontroliniai darbai neskiriami po ligos, atostogų ar šventinių dienų.

**IV SKYRIUS**

**NAMŲ DARBŲ SKYRIMAS**

1. Namų darbų skyrimo principai:
   1. namų darbų trukmė ir sunkumas privalo atitikti mokinių amžių ir poreikius (yra individualizuojami ar diferencijuojami);
   2. namų darbai privalo būti pasakomi pamokoje taip, kad mokiniai turėtų laiko klausti (neskirti prieš pat skambutį ar jau nuskambėjus) ir įrašomi į elektroninio dienyno skiltį (nedalyvavusių pamokoje mokinių ir tėvų žiniai);
   3. namų darbų užduotis turi būti aiški, suprantama, prasminga;
   4. namų darbai būti skiriami ne tik iš pamokoje nagrinėtos temos, bet ir iš anksčiau eitų temų siekiant ankstesnių žinių pakartojimo ir anksčiau įgytų gebėjimų įtvirtinimo;
   5. namų darbai privalo būti patikrinti ir aptarti;
2. Atostogų laikotarpiui mokiniams namų darbai neskiriami.
3. 1 klasių mokiniams skiriami namų darbai, kuriems atlikti reikia ne daugiau kaip 2,5 val. per savaitę, 2 klasių – ne daugiau kaip 3 val. per savaitę, 3 klasių – ne daugiau kaip 4 val. per savaitę, 4 klasių – ne daugiau kaip 5 val. per savaitę, 5 klasių – ne daugiau kaip 6 val. per savaitę, 6 klasių – ne daugiau kaip 7 val., 7 – ne daugiau kaip 8 val., 8 klasių – ne daugiau kaip 10 val., I–II gimnazijos klasių – ne daugiau kaip 13 val., III–IV gimnazijos klasių – ne daugiau kaip 14 valandų per savaitę (grožinės literatūros skaitymas į šį valandų skaičių neįeina).
4. Siekiant mažinti namų darbų krūvį mokiniams, mokytojams rekomenduojama praktikuoti pamokose aktyviuosius mokymo metodus, kurie skatintų kuo daugiau išmokti pamokoje.

**V SKYRIUS**

**MOKYMOSI KRŪVIŲ IR NAMŲ DARBŲ STEBĖSENA**

1. Direktoriaus pavaduotojas ugdymui pagal funkcija vykdo ugdomąją stebėseną: kontrolinių darbų grafiko laikymąsi, namų darbų skyrimą, mokytojo darbą pamokoje;
2. Pagal gautus duomenis parengiamos rekomendacijos.

**VI SKYRIUS**

**BAIGIAMOSIOS NUOSTATOS**

1. Aprašą papildo priemonių planas, kuris kasmet koreguojamas (priedas).
2. Trumpo laikotarpio konsultacijos neįskaitomos į mokinio mokymosi krūvį.
3. Privaloma socialinė veikla į minimalų savaitinių valandų skaičių neįskaitoma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ignalinos r. Didžiasalio „Ryto“ gimnazijos

mokymosi krūvių reguliavimo tvarkos aprašo

priedas

**MOKINIŲ MOKYMOSI KRŪVIŲ REGULIAVIMO PRIEMONIŲ PLANAS**

|  |  |  |
| --- | --- | --- |
| **Laikas** | **Priemonė** | **Atsakingas** |
| Rugsėjo I–II sav. Sausio I sav. | Pamokų ir neformaliojo vaikų švietimo tvarkaraščio sudarymas | Direktoriaus pavaduotojas ugdymui |
| Rugsėjo I–II sav. | Ilgalaikių planų ir programų derinimas | Mokytojai, Direktoriaus pavaduotojas ugdymui |
| Rugsėjo I sav. | Duomenų surinkimas apie tėvų sutikimą vaikui pasirinkti didesnį nei minimalus pamokų skaičių. | Direktoriaus pavaduotojas ugdymui |
| Spalio I sav. | Duomenų surinkimas apie mokinius, lankančius papildomas aktyvaus judėjimo pratybas, muzikos, dailės ar sporto mokyklas. |  |
| Lapkričio IV sav. Gruodžio I sav. | 1 ir 5 klasių mokinių adaptacijos tyrimas, rezultatų analizė. | VGK, Mokytojų taryba |
| Pagal planą | Metodinių grupių susirinkimai dėl pamokos kokybės gerinimo ir mokymosi krūvių optimizavimo | Metodinių grupių pirmininkai |
| Nuolat | Kontrolinių darbų skelbimo, rašymo, analizavimo stebėjimas | Direktoriaus pavaduotojas ugdymui |
| Gegužės I sav. | IIg klasės mokinių konsultavimas dėl individualių ugdymosi planų sudarymo. | Direktoriaus pavaduotojas ugdymui, Klasės auklėtojas |
| Birželio mėn. | Ugdymo plano įgyvendinimo analizė. | Direktoriaus pavaduotojas ugdymui |
| Nuolat | Namų darbų ruošimo gimnazijoje galimybių sudarymas mokiniams pagal poreikius. | Klasės auklėtojai, Socialinis pedagogas |
| Nuolat | Vaiko dienos rėžimo stebėsena, darbo bei poilsio laiko kontrolė. | Tėvai |